open-index/open-wikipedia-markdown huggingface dataset:
Vilktakis

**Vilktakis** – viensėdis Jurbarko rajono savivaldybėje, 5 km į vakarus nuo Smalininkų, prie . 

## Gyventojai

## Šaltiniai
Gintautėlė Laimutė Baginskienė

**Gintautėlė Laimutė Baginskienė** (1940 m. liepos 22 d. Kėdainiuose – 2021 m. rugsėjo 10 d. Vilniuje) – Lietuvos dailininkė vitražistė.

## Biografija
1958–1964 m. studijavo Lietuvos dailės institute.

Sutuoktinis Tadas Baginskas, duktė Kamilė Baginskaitė.

## Kūryba
Kūriniai monumentalūs, dekoratyvių formų, išryškinantys medžiagines mineralų, metalų savybes. Vitražai iš stiklo sąlygiškų formų, dekoratyvios kompozicijos, lakoniški, vėlesnieji – ekspresyvūs. Bespalvio ir spalvoto stiklo indų komplektai (1970–1971 m.) lakoniškų siluetų, nedekoruoti.

Sukūrė dekoratyvinių metalo dirbinių:
* Sienelė mineralų ekspozicijai TSRS paviljone „Expo-67“ Montrealyje, su T. Baginsku
* Pano TSRS paviljone „Expo-70“ Osakoje, su T. Baginsku
* Pano TSRS geologijos parodoje Paryžiuje, 1971 m.
* Pano Lietuvos liaudies ūkio parodoje Santjage, 1972 m.

Vitražai iš mineralų plokštelių:
* TSRS geologijos parodoje Milane ir Damaske, abi 1975 m.

Vitražai iš stiklo:
* Trakų restoranas „Galvė“, 1973 m., 1997 m.
* Kėdainių restoranas, 1976 m.
* Klaipėdos santuokų rūmai, 1984 m.
* Lietuvos jūrų muziejus, 1986 m.
* Panevėžio kultūros rūmai, „Augo girioj ąžuolėlis“, 1989 m.
* Utenos alaus darykla, 1995 m.
* Panoterių Šv. Kryžiaus Atradimo bažnyčia, 1997 m.

## Šaltiniai
Juozapas Romualdas Bagušauskas

**Juozapas Romualdas Bagušauskas** (g. 1940 m. balandžio 30 d. Tarpučiuose, Marijampolės valsčius) – Lietuvos istorikas, humanitarinių mokslų daktaras.

## Biografija
1972 m. baigė Vilniaus pedagoginį institutą. 1972–1990 m. dirbo Partijos istorijos institute prie LKP CK, nuo 1983 m. partinės statybos sektoriaus vedėjas; dėstė aukštosiose mokyklose. 1977 m. Vilniaus universitete apgynė disertaciją „Partinis vadovavimas Lietuvos komjaunimui išsivysčiusios socialistinės visuomenės sąlygomis (1966–1975 m.)“, istorijos mokslų kandidatas.

1990–1994 m. dirbo Lietuvos istorijos institute. 1994–2000 m. Lietuvos visuomenės organizacijų archyvo direktorius, 2001–2005 m. Lietuvos ypatingojo archyvo LKP dokumentų skyriaus vedėjas.

## Mokslinė veikla
Rašė sovietine ideologija paremtas knygas apie komjaunimą, po 1990 m. tiria Lietuvos jaunimo sovietizavimo ir pasipriešinimo sovietiniam okupaciniam režimui, Lietuvos nepriklausomybės atkūrimo problemas.

## Bibliografija

* Lietuvos komjaunimas skaičiais, 1919–1979: statistikos duomenų rinkinys. – Vilnius: Mintis, 1980. – 251 p.
* Partija ir komjaunimas: Lietuvos KP vadovavimas komjaunimui 1966–1980 m. – Vilnius: Mintis, 1984. – 166 p.
* Tarybinės visuomenės politinės sistemos raida Lietuvoje (su kitais). – Vilnius: Mokslas, 1984. – 252 p.
* Lietuvos komjaunimas kovoj ir darbe. – Kaunas: Šviesa, 1989. – 127 p.
* Lietuvos komjaunimo dokumentai: 1919–1940 m. spalis / Juozapas Romualdas Bagušauskas, Konstantinas Surblys. – Vilnius: Mintis, 1989. – 272 p.
* Lietuvos jaunimas laisvės kovose. – Vilnius: Leidybos centras, 1992. – 87 p.
* Komunistinių organizacijų fondų žinynas / Juozapas Romualdas Bagušauskas, J. Čaplikas, Zita Kutraitė. – Vilnius: Lietuvos archyvų departamento leidybinė grupė, 1996. – 376 p.
* Lietuvos jaunimo pasipriešinimas sovietiniam režimui ir jo slopinimas. – Vilnius: Lietuvos gyventojų genocido ir rezistencijos tyrimo centras, 1999. – 446 p.
* Lietuvos partizanų Tauro apygarda, 1945–1952 m.: dokumentų rinkinys (redaktorius). – Vilnius: Lietuvos archyvų departamentas, 2000. – 584 p.
* Lietuvos partizanų Dainavos apygarda: 1945–1952 m.: dokumentų rinkinys (su kitais). – Vilnius: Lietuvos archyvų departamentas, 2003. – 452 p.
* Lietuvos kultūra sovietinės ideologijos nelaisvėje, 1940–1990: dokumentų rinkinys (sud. Juozapas Romualdas Bagušauskas, Arūnas Streikus). – Vilnius: Lietuvos gyventojų genocido ir rezistencijos tyrimo centras, 2005. – 485 p. – ISBN 9986-757-68-1


## Šaltiniai
Albertas Vytautas Baika

**Albertas Vytautas Baika** (g. 1934 m. lapkričio 21 d. Biržai) – Lietuvos akordeonininkas, muzikologas, humanitarinių mokslų daktaras.

## Biografija
1958 m. baigė pramonės ekonomikos specialybę Vilniaus universitete, 1964 m. Lietuvos konservatorijoje baigė akordeono, dirigavimo klases. 1987 m. menotyros kandidatas.

1958–1965 m. Vilniaus J. Tallat-Kelpšos aukštesniosios muzikos mokyklos dėstytojas, 1965–2001 m. Lietuvos muzikos akademijos dėstytojas, nuo 1989 m. docentas. 1978–1992 m. Lietuvos konservatorijos akordeonų orkestro vadovas.

## Mokslinė veikla
Tiria Lietuvos armonikų tipo instrumentus, kaimo armonikininkų muzikavimą, kūrinių melodikos ypatybes. 

## Bibliografija
* Pradinių grojimo akordeonu įgūdžių formavimas vaikų muzikos mokykloje, 1977 m.
* Armonikų tipo instrumentai Lietuvoje ir atlikimo metodikos klausimai, 1984 m.
* Akordeono mokykla, 1985 m., 1998 m.
* Kaimo armonikos, 1994 m.
* Sudarė ir redagavo septynis lietuvių kompozitorių kūrinių akordeonui rinkinius, išleisti 1976-1985 m.
* Muzika armonikoms, kaimo armonikininkų rinkinys, 1998 m.

## Šaltiniai
Gaminis žvilgūnas

**Gaminis žvilgūnas** (*Autographa gamma*) – pelėdgalvių (*Noctuidae*) šeimos drugys. 

Priekiniai sparnai pilkos, rudos ir violetinės spalvų, su juodu piešiniu. Sparno viduryje yra sidabro spalvos *gama* ženklas, dėl kurio drugys ir buvo taip pavadintas. Užpakaliniai sparnai pilkai geltonos, pilkos spalvos, sparno kraštas tamsus.
Sparno ilgis: 17-20 mm. 
Skraido gegužės - spalio mėnesiais pievose, paupiuose, paežerėse, parkuose, žmonių gyvenamojoje aplinkoje. Dažnai skraido būreliai po keletą individų. Skraido tiek dieną, tiek naktį.
Kiaušinėlius deda ant įvairių augalų.
Geltonmargė hesperija

**Geltonmargė hesperija** (*Carterocephalus silvicola*) – hesperijų (*Hesperiidae*) šeimos drugys. 

Lytinis dimorfizmas ryškus. Patino sparnų viršus geltonas su juodomis dėmėmis. Patelės sparnų viršus su panašiu, bet intensyvesniu juodu raštu, primenančiu rudmargės hesperijos (*Carterocephalus palaemon*).
Sparno ilgis: 12-15 mm. 

(MHNT) Carterocephalus silvicola - Krakow - Pologne - male dorsal.jpg|*Carterocephalus silvicola* ♂  
(MHNT) Carterocephalus silvicola - Krakow - Pologne - male ventral.jpg| ♂   △ 
(MHNT) Carterocephalus silvicola - Puszcza Kampinoska - Pologne - female dorsal.jpg|♀  
(MHNT) Carterocephalus silvicola - Puszcza Kampinoska - Pologne - female ventral.jpg|♀ △

Skraido nuo gegužės vidurio iki birželio mėnesio vidurio drėgnose pievose, pamiškėse, krūmynuose, pagrioviuose.
Mitybiniai augalai: dirsė (*Bromus* sp.), sorokė (*Milium* sp.), kietavarpė (*Cynosurus* sp.).
Kiaušinėlius deda po vieną ant mitybinių augalų. Žiemoja tarp susuktų mitybinių augalų lapų.
Paplitimas: Europa, Sibiras iki Ramiojo vandenyno.

## Literatūra
Lietuvos dieniniai drugiai, Povilas Ivinskis, Jonas Augustauskas, Kaunas, LUTUTĖ, 2004, ISBN 9955-575-41-7, p. 72

## Nuorodos
Macrogamta: Geltonmargė hesperija - Carterocephalus silvicola
Živilė Baikštytė

**Živilė Baikštytė** (g. 1973 m. gegužės 24 d. Vilniuje) – Lietuvos baleto artistė.

## Biografija
1991 m. baigė Vilniaus baleto mokyklą. Nuo 1991 m. Lietuvos nacionalinio Operos ir baleto teatro solistė.

Su Lietuvos nacionalinio Operos ir baleto teatro trupe gastroliavo Belgijoje, Ispanijoje, Latvijoje, Lenkijoje, Vokietijoje, Olandijoje. Jos vaidyba įtaigi, šokis plastiškas.

## Žymesni vaidmenys
* Frančeska – Johanas Štrausas. Žydrasis Dunojus, 1993 m
* Džuljeta – Sergejus Prokofjevas. Romeo ir Džuljeta, 1993 m.
* Silfidė – Hermanas Lovenskjoldas. Silfidė, 1996 m.
* Aurora, Marija – Piotras Čaikovskis. Miegančioji gražuolė, Spraktukas, 1996 m.
* Svanilda – Liudvigas Minkus. Kopelija, 1998 m.
* Marinė – Mikis Teodorakis. Graikas Zorba, 1998 m.

Lietuvos nacionaliniame dramos teatre:
* Gretchen – Moterų dainos, pagal M. Ditrich dainas, 1998 m.
* Karmen – Karmen, pagal Ž. Bizė, R. Ščedrino muziką, 1998 m.

## Įvertinimas
* 1993 m. Niujorko tarptautinio baleto šokėjų konkurso bronzos medalis

## Šaltiniai
Tadas Baginskas

**Tadas Baginskas** (g. 1936 m. balandžio 16 d. Kaune) – Lietuvos architektas, dizaineris.

## Biografija
1960 m. baigė Kauno politechnikos institutą. 1960–1969 m. Vilniaus eksperimentinio baldų konstravimo biuro konstruktorius, vyr. architektas. Nuo 1971 m. Vilniaus dailės akademijos (VDA) dėstytojas. 1985–2006 m. VDA Dizaino katedros vedėjas; 1991 m. profesorius. 1991–1992 m. Lietuvos dizainerių sąjungos pirmininkas. 1998–2008 m. VDA Senato pirmininkas.

## Kūryba
Pagal jo projektus įrengta administracinių pastatų interjerų Vilniuje, Kuršėnuose, Simne, Varėnoje. Sukūrė baldų mokykloms Lietuvoje, 1966–1967 m. Somalyje ir Jemeno Arabų Respublikoje, kavinėms, restoranams („Gintaro“ restoranui Vilniuje, 1965 m.), Sporto rūmams Vilniuje (1970 m.), šviestuvų, dekoratyvinių pano projektų.

Apipavidalino Lietuvos baldų bei Lietuvos architektūros parodas Taline, Rygoje, Vilniuje (1962–1968 m.) , Lietuvos pramonės ekspoziciją Londone (1967 m.), mineralų ekspozicijų SSRS paviljonuose „Expo-67“ Monrealyje ir „Expo-70“ Osakoje (kartu su G. L. Baginskiene). 1970–1971 m. suprojektavo parduotuvių Gargžduose ir Garliavoje.

## Šaltiniai

## Nuorodos
* Vilniaus dailės akademijos Dizaino katedra
Duomenys

**Duomenys** () – formalizuotas informacijos vaizdinys, tinkamas perduoti kitiems, suvokti ir apdoroti. Duomenys gali būti apdorojami neautomatizuotai arba panaudojant automatines priemones. Ši sąvoka yra viena iš pagrindinių informatikos sąvokų. Šios sąvokos nereikėtų painioti su sąvoka **[[informacija]]**.

Kompiuteriai apdoroja duomenis, o ne informaciją, t. y. kompiuteriai gali apdoroti tiktai formalizuotą jiems suprantamu formatu pateiktą informaciją.

## Duomenų skirstymas
Duomenis gali sudaryti:
* skaičiai – kai duomenis sudaro tik skaičiai, tai tokie duomenys yra vadinami skaitmeniniais duomenimis. Apdorojant tokius duomenis dažniausiai yra atliekami skaičiavimai;
* simboliai – kai duomenis sudaro skaičiai, raidės ir kiti simboliai, tai tokie duomenys yra vadinami simboliniais duomenimis;
* ženklai;
* tekstai;
* vaizdai.

Pagal sąryšį su informacijos apdorojimo sistema duomenys gali būti:
* įvesties duomenys;
* išvesties duomenys.

## Taip pat skaitykite
* Duomenų apdorojimas
* Duomenų apdorojimo sistema
* Duomenų bazių valdymo sistema
* Duomenų bazė
* Duomenų centras
* Duomenų išgavimas
* Duomenų saugykla

## Nuorodos
Kriogenika

**Kriogenika** – mokslo šaka, kurioje tiriamas labai žemų – paprastai  ir žemesnių – temperatūrų poveikis medžiagoms. Taip pat reiškiniai susiję su superlaidumu, kuris pasireiškia kai medžiaga atšaldoma iki šių temperatūrų.
Tamara Bairašauskaitė

**Tamara Bairašauskaitė** (g. 1950 m. gruodžio 1 d. Alytuje) – Lietuvos istorikė, habilituota humanitarinių mokslų daktarė, vertėja.

## Biografija
Kartu su seserimi Šviese gimė ir augo žinomo Lietuvos totorių bendruomenės veikėjo Mensaidas Bairaševskio šeimoje. T.Bairašauskaitė 1972 m. baigė Vilniaus universitetą. 1998 m. tapo habilituota humanitarinių mokslų daktare.

1972–1975 m. dirbo Glavlite. Nuo 1979 m. dirba Lietuvos istorijos institute.

## Mokslinė veikla
Tiria Lietuvos kaimo sovietinės okupacijos metais, Lietuvos totorių istoriją, XIX a. bajorų savivaldą. Paskelbė straipsnių Lietuvos, Baltarusijos, Lenkijos, Rusijos, Vokietijos mokslo leidiniuose. 1991–1999 m. parengė anotuotą Lietuvos istorijos bibliografiją, skirtą lenkų mokslininkams (3 kn., 1997–2000 m.).

## Bibliografija
* Lietuvos totoriai XIX amžiuje, 1996 m.

**Vertimai iš lenkų kalbos:**
* S. Kričinskis. Lietuvos totoriai, 1993 m.
* E. Kothibajaus. Radvilos, 1995 m.
* H. Visneris. Jonušas Radvila (1612–1655), 2000 m.

## Šaltiniai
Bičiulystė (laikraštis)

**„Bičiulystė“** – savaitraštis, ėjęs nuo 1990 m. spalio 22 d. Vilniuje iki 2022 m.

## Istorija
Įsteigė Lietuvos vaikų fondas, Lietuvos invalidų draugija ir Raudonasis kryžius. Tiražas 1990 m. – 15 000 egz., 1997 m. – 8000 egz. 

„Bičiulystė“ pasirodė 1990 m. spalio mėnesį, praėjus keliems mėnesiams po Lietuvos Respublikos atkūrimo.

Atspindi Lietuvos neįgalių žmonių gyvenimą, pristato jiems aktualius teisės aktus, spausdina neįgaliųjų kūrybos apžvalgas, informuoja apie likimo draugų gyvenimą užsienyje.

Kaip rašoma savaitraščio „Bičiulystė“ svetainėje, pavadinimą paskatino pasirinkti Lietuvos genialaus kompozitoriaus ir dailininko Mikalojaus Konstantino Čiurlionio kūryba. Jo vieno žinomo paveikslo motyvas įkomponuotas į „Bičiulystės“ pavadinimą ir visą laiką lydi žmonių gerumą skatinantį laikraštį.

Nuo 1992 m. „Bičiulystės“ redakcijos steigėjos teisės perėmė Lietuvos invalidų draugija. Tai viena didžiausių nevyriausybinių organizacijų Lietuvoje, 2006 metais vienijusi daugiau kaip 36000 fiziškai neįgalių žmonių ir artimųjų. LID svetainė

Pirmasis „Bičiulystės“ redaktorius – žurnalistas Robertas Grikevičius, vadovavęs savaitraščiui nuo jo įsteigimo iki 2001 m. lapkričio mėn. (tada mirė).

## Redaktoriai
* Robertas Grikevičius – 1992–2001 m.
* Aldona Milieškienė – 2001–2022 m.

## Šaltiniai
Lidija Bajoraitė

**Lidija Bajoraitė** (1890 m. lapkričio 26 d. Balandžiai, Žilių valsčius, Ragainės apskritis – 1990 m. liepos 16 d. Kaunas) – Mažosios Lietuvos kultūros veikėja.

Broliai Fridrichas Bajoraitis, Vilius Bajoraitis, sesuo Emilija Bajoraitė.

## Biografija
Dalyvavo Tilžės lietuvių „Giedotojų draugijos“, Lietuvių keliaujančio knygyno veikloje. 1911 m. persikėlusi į Klaipėdą su kitais organizavo lietuvių dainų ir scenos mėgėjų draugiją „Aidas“, dirbo laikraščio „Prūsų lietuvių balsas“ redakcijoje, „Aukuro“ draugijos knygyne, Klaipėdos lietuvių moterų draugijoje. Agitavo už Klaipėdos krašto prijungimą prie Lietuvos. Vokietijai 1939 m. kovo mėn. okupavus Klaipėdos kraštą persikėlė į Kauną.

1944 m. pasitraukė į Vokietiją. Po karo grįžo į Klaipėdą, bet TSRS valdžios buvo ištremta į Krasnojarsko kraštą. Grįžusi gyveno Kaune.

Dalis M. Juškaitės 1980–1987 m. užrašytų jos atsiminimų ir apie 150 jos pateiktų Mažosios Lietuvos smulkiosios tautosakos tekstų paskelbta knygoje „Lietuvininkų žodis“ 1995 m.

## Šaltiniai
Diego Fernando Salazar

**Diegas Fernandas Salasaras Kinteras** (*Diego Fernando Salazar Quintero*, g. 1980 m. spalio 3 d. Tulua) – Kolumbijos sunkumų kilnotojas, olimpinis ir pasaulio medalininkas, dukart Panamerikos žaidynių čempionas. Dalyvauja kategorijos iki 62 kg rungtyse.
Dalyvauja kategorijos iki 62 kg rungtyse.

2008 m. olimpinėse žaidynėse Pekine laimėjo sidabro medalį, iškėlęs bendroje sumoje 302 kg ir nusileidęs kinui Žangui Siangsiangui su 319 kg svoriu.

## Laimėjimai
* Olimpinių žaidynių sidabras (2008 m.)
* Pasaulio čempionato bronza (2006 m.)
* Panamerikos žaidynių auksas (2003, 2007 m.)

## Šaltiniai
Dūminė granata

**Dūminė granata** – rankinė granata, kuri naudojama dūmų uždangų sudarymui ir signalizavimui.

Dūminės granatos būna dvejopos:
* Degančios. Dažnai atrodo kaip gėrimo skardinė. Dūminių granatų korpusas paprastai yra plieno skardos cilindras, turintis kelias skyles dugne ir viršuje, pro kur veržiasi dūmai, kai granata užsidega.
Granatos užtaisas yra 250–350 g dūminio mišinio, kuriam degant sudaromas spalvotų (raudonų, žalių, oranžinių, geltonų, mėlynų, baltų, juodų, violetinių ar pilkų) dūmų debesis. Mišinį paprastai sudaro kalio chloratas, laktozė ir pigmentas. Rūkstančioje granatoje vykstanti reakcija yra egzoterminė, todėl ir neberūkstanti granata kurį laiką būna įkaitusi.
* Fosforinės. Šios granatos užpildytos baltuoju fosforu, kuris išsvaidomas sprogstant granatai. Fosforo gabalėliai sąveikauja su oro deguonimi ir užsidega skaisčia geltona liepsna, skleisdamas tirštus baltus dūmus (fosforo pentoksido kietas aerozolis). Fosforo užtaisas veikia ir kaip padegamasis užtaisas, tad fosforinės dūminės granatos kartu yra ir padegamosios granatos. Fosforu užtaisomos ir dūminių granatsvaidžių granatos.

Naudojant dūmines granatas svarbu atsižvelgti į vėjo kryptį.


Image:Rauchgranate (2004-09-21).jpeg|Dūminė granata leidžia dūmus
Image:NR10 grenade.jpg|Žalių dūmų granata NR10
Vilius Bajoraitis

**Vilius Bajoraitis-Bajoras** (1899 m. vasario 23 d. Balandžiai, Ragainės apskritis – 1979 m. rugpjūčio 23 d. Melė, Žemutinė Saksonija, Vokietija) – Mažosios Lietuvos choro dirigentas, kompozitorius, pedagogas.

## Biografija
1919–1934 m. Klaipėdos „Aidos“ ir „Jaunųjų sandoros draugijos“ choro, 1921–1922 m. Šilutės choro vadovas. Iki 1939 m. mokytojavo Klaipėdos krašte. 1938–1939 m. Šilutės gimnazijos direktorius, vėliau dėstė vokiečių kalbą Kauno universitete.

Sukūrė ir harmonizavo dainų. Parengė populiarių, daugiausia liaudies, dainų ir žaidimų rinkinį „Dainos“ (su E. Grosu, 1926 m.).

Po Antrojo pasaulinio karo mokytojavo Meilėje. Lietuvininkų kalendoriuje 1952 m. metams (VFR) paskelbė Mažosios Lietuvos padavimų (slapyvardis *V. B. Balandiškis*). Rašė laikraščiui „Keleivis“ (1955 m.), almanachui „Krivūlė“ (Detmoldas, 1948 m.).

Brolis – poetas Fridrichas Bajoraitis-Paukštelis, sesuo Lidija Bajoraitė.

## Šaltiniai

## Nuorodos
* Mokytojas ir chorvedys Vilius Bajoraitis, ''8 diena''.
Michael Phelps

**Maiklas Fredas Felpsas** (; g. 1985 m. birželio 30 d. Baltimorėje) – JAV plaukikas, daugkartinis pasaulio ir olimpinis čempionas bei rekordininkas. Felpsas yra laimėjęs 28 olimpinius medalius (23 aukso, 3 sidabro, 2 bronzos) per 4 olimpines žaidynes (2004, 2008, 2012 ir 2016 m.), todėl yra pasaulio rekordininkas pagal daugiausiai pelnytų olimpinių medalių kiekį ir daugiausia aukso medalių per vienerias žaidynes laimėjęs atletas. Jis taip pat keliskart iš eilės išrinktas geriausiu pasaulio ir JAV plaukiku. Yra tituluočiausias olimpietis per visą istoriją.

2009 m. vasarį buvo suspenduotas 3 mėnesiams už neleistinos medžiagos naudojimą – marihuanos rūkymą.

## Laimėjimai
* Olimpinių žaidynių auksas 400 m kompleksiniame plaukime (2004, 2008 m.)
* Olimpinių žaidynių auksas 4x100 m laisvo stiliaus estafetėje (2008, 2016 m.)
* Olimpinių žaidynių auksas 200 m laisvo stiliaus plaukime (2008 m.)
* Olimpinių žaidynių auksas 100 m plaukime peteliške (2004, 2008, 2012 m.)
* Olimpinių žaidynių auksas 4x200 m laisvo stiliaus estafetėje (2004, 2008, 2012, 2016 m.)
* Olimpinių žaidynių auksas 4x100 m kompleksinio plaukimo estafetėje (2004, 2008, 2012, 2016 m.)
* Olimpinių žaidynių auksas 200 m plaukime peteliške (2004, 2008, 2016 m.)
* Olimpinių žaidynių auksas 200 m kompleksiniame plaukime (2004, 2008, 2012, 2016 m.)
* Olimpinių žaidynių sidabras 200 m plaukime peteliške (2012 m.)
* Olimpinių žaidynių sidabras 4x100 m laisvo stiliaus estafetėje (2012 m.)
* Olimpinių žaidynių bronza 200 m laisvo stiliaus plaukime (2004 m.)
* Olimpinių žaidynių bronza 4x100 m laisvo stiliaus estafetėje (2004 m.)
* 26 aukso, 6 sidabro ir 1 bronzos medalis pasaulio čempionatuose (2001–2011 m.)
* 13 aukso ir 3 sidabro medaliai Ramiojo vandenyno čempionatuose

## Šaltiniai
Feliksas Bajoras

**Feliksas Romualdas Bajoras** (g. 1934 m. spalio 7 d. Alytus) – lietuvių kompozitorius.

## Biografija
Muzikos pradėjo mokytis pas Vincą Bacevičių Kaune. Mokėsi Nacionalinėje M.K. Čiurlionio menų mokykloje. Lietuvos konservatorijoje baigė 1958 m. A. Livonto smuiko, 1963 m. J. Juzeliūno kompozicijos klasę.

1963–1965 m. Šiaulių muzikos mokyklos dėstytojas. 1965–1989 m. Jaunimo teatro muzikos dalies vedėjas. 1984–1988 m. gyveno JAV. Nuo 1991 m. Lietuvos muzikos akademijos dėstytojas, nuo 1994 m. docentas. 1991–1994 m. dar ir Lietuvos nacionalinio dramos teatro muzikos vadovas.

## Kūryba
Kūrybai būdinga autentiškas santykis su lietuvių liaudies muzika, savitas derinys su naujomis raiškos priemonėmis. Sukūrė dramos, pantomimos spektaklių, kino filmų muzikos; harmonizuotos ir išplėtotos lietuvių liaudies dainos. Parašė apie 50 pramoginių dainų.

## Kūriniai
* Dievo avinėlis, opera, 1982 m., pastatyta 1991 m. Lietuvos nacionaliniame dramos teatre
* Varpo kėlimas, oratorija, 1980 m.
* simfonijos:
** I, 1964 m.
** II, Stalaktitai 1970 m.
** III, 1972 m.
** Simfonija diptikas, 1984 m.
** „Exodus I, 1995 m.
** Exodus II, 1996 m.
* Veiksmažodžių siuita, styginių orkestrui, 1966 m.
* Saulės takas, styginių orkestrui, 2000 m.
* Žaliasis maršas, pučiamųjų orkestrui, 1968 m.)
* koncertas smuikui, 1999 m., II red. 2000 m.
* Variacijos kontrabosui ir styginių kvartetui, 1968 m.; tarptautinio A. Kaselos kompozitorių konkurso Neapolyje II premija 1970 m.
* Siuita septyniems, l975 m.
* Suokos, kvartetas, 1998 m.
* Laukimas, Muzika Sandomirui, smuikui ir fortepijonui, 1989 m.
* vokaliniai ciklai balsui ir instrumentams:
** Vestuvinės dainos, 1977 m.
** Karo dainos, 1978 m.
** Kalendorinės dainos, 1982 m.
** Darbo dainos, 1983 m.
** Meilės dainos, 1984 m.
* dainos balsui ir fortepijonui
* kūriniai chorui
* Mišių giesmės mišriam chorui ir vargonams, 1986-1989 m.
* Vaikų mišios vaikų chorui ir vargonams, 1991 m.
* Missa in musica, 1992 m.
* Missa brevis, 1995 m.

## Įvertinimas
* 1981 m. LTSR valstybinė premija
* 2001 m. Lietuvos nacionalinė premija

## Literatūra
* Feliksas Bajoras: Viskas yra muzika, sudarė G. Daunoravičienė, Vilnius, 2002 m.

## Šaltiniai

## Nuorodos
* Feliksas Bajoras Lietuvos kultūros taryboje
Buraida

**Buraida** () – Saudo Arabijos miestas, Al Kasimo emyrato sostinė. Miestas yra šiauriau centrinės Saudo Arabijos dalies, pačioje Arabijos pusiasalio „širdyje“. Nuo Buraidos vienodai nutolusi Raudonoji jūra į vakarus ir Persijos įlanka į rytus. Mieste gyvena 614 093 gyventojų (2010 m. duomenimis).

Buraidoje vyrauja sausas dykumų klimatas su karštomis vasaromis ir šaltomis žiemomis. Buraidos ekonomikoje vyrauja žemės ūkis. Tradiciniai oazių produktai: datulės, citrinos, apelsinai ir kiti vaisiai. naujai įvestas produktas kviečiai čia turėjo didelį pasisekimą ir yra vieni iš labiausiai auginamų karalystėje, o Saudo Arabija yra reikšminga grūdų eksportuotoja.

## Sportas
* Al-Raed FC – futbolo klubas;
Hailo emyratas

**Hailo emyratas** () – Saudo Arabijos emyratas centrinėje šalies dalyje. Emyrato sostinė – Hailas.

Plotas – 125 000 km² , gyventojų – 527 033 (2004).

Emyratas dalinamas į 4 gubernijas (gyventojų skaičius 2004):
* Hailas 356 876 gyv.
* Ghazala – 94 670 gyv.
* Baka – 38 778 gyv.
* Šinanas – 36 709 gyv.
Kasimo emyratas

**Kasimo emyratas** (arab. منطقة القصيم, , *Al Qasim*, arba *Qassim*) – Saudo Arabijos emyratas centrinėje šalies dalyje. Emyrato sostinė – Buraida, kurioje gyvena apie 49 % emyrato gyventojų. Plotas – 65 000 km² , gyventojų – 1 016 756 (2004).

Dėl intensyvaus žemės ūkio dar vadinamas „maisto krepšiu“. Emyrate virš 400 miestų, kaimų ir beduinų gyvenviečių (viso 10 gubernijų). Emyrato vadovas – princas Faisal Bin Bandar Al Saud.

## Pavadinimas
„Qassimah“ arabų kalboje reiškia „derlingą žemę“ arba „žemę, apaugusią medžiais“.

## Istorija

### Ikiislaminė Arabija
Apie šį laikotarpį žinoma nedaug, tačiau arabų poeto Imru Al Qais (ir kitų) poemose minimas Unaizos (*Unaizah*) miestas.

### Abasidų imperija
Abasidų Imperijos metu ši sritis buvo svarbi atvykstantiems iš Irako ir Persijos. Haruno Al Rašido viešpatavimo laikais pastatytas Zubeidos kelias iš Kufos Irake į Meką, pavadintas valdovo žmonos garbei.

### Dabartiniai laikai

## Geografija
Emyratas yra centrinėje dalyje, 400 km į šiaurę nuo Rijado. Sritį kerta ilgiausias Arabijos pusiasalio Ramės vadės slėnis (apie 600 km ilgio) nuo Medinos iki Thuayrat kopų rytuose. Aukštis virš jūros lygio – 600–750 m.

Klimatas – dykumos. Žiemos šaltos, lietingos, vasaros sausos, karštos (kartais švelnios).

## Žemės ūkis
Šalia turizmo, žemės ūkis yra emyrato kertinis akmuo. Auginamos datulės, vynuogės, citrinos, greipfrutus, mandarinai, apelsinus, granatai, daržovės grupę.

Buraidos apylinkės – vienos iš didžiausių datulių augintojų visame pasaulyje. Kasmet rugsėjį vyksta didelė „datulių sezono šventė“. Tai taip pat čia yra didžiausias kupranugarių turgus pasaulyje.

Unaizoje taip pat auginamos datulės, čia irgi rengiama datulių sezono šventė „Unaiza – datulių karalystė“.
Porkjupainas (Pietų Dakota)

**Porkjupainas** () – gyvenvietė JAV, Pietų Dakotoje, neoficiali Lakotos respublikos sostinė, esanti nepripažintos šalies rytuose. 407 gyventojai (2000 m.), absoliuti dauguma (98,28 %) – indėnai.
Mindaugas Mizgaitis

**Mindaugas Mizgaitis** (g. 1979 m. spalio 14 d. Kaune) – Lietuvos imtynininkas (svorio kategorija iki 120 kg) Pekino olimpinių žaidynių sidabro  medalio laimėtojas. Mizgaitis tapo pirmu Lietuvos imtynių istorijoje olimpiados prizininku.

## Biografija
Dalyvavo 2004 m. Atėnų olimpinėse žaidynėse, tačiau nepavyko įveikti kvalifikacijos.

2008 m. vasaros olimpinėse žaidynėse Pekine Mizgaitis laimėjo bronzos medalį. 2016 m. lapkritį pertikrinus senuosius dopingo testus buvo diskvalifikuotas rusas Khasanas Baroevas, o jo sidabro medalis perleistas M. Mizgaičiui.

## Laimėjimai
* 2000 m. pasaulio jaunimo čempionatas – 6 vieta;
* 2001 m. Lietuvos čempionas;
* 2002 m. pasaulio kariškių čempionatas Taline – 6 vieta;
* 2003 m. pasaulio čempionatas – 4 vieta;
* 2004 m. Atėnų olimpinės žaidynės – 11 vieta;
* 2005 m. pasaulio čempionatas Budapešte – 5 vieta;
* 2005 m. universiada Izmire – ;
* 2006 m. pasaulio čempionatas Kinijoje – 10 vieta;
* 2007 m. pasaulio kariškių žaidynės Haidarabade – 4 vieta;
* 2008 m. olimpinės atrankos turnyras Romoje – 2 vieta.
* 2008 m. olimpinės žaidynės – 
* 2010 m. Europos čempionatas – 

## Išnašos
Duomenų apdorojimas

**Duomenų apdorojimas** – sistemingas operacijų su duomenimis atlikimas. 

Pvz., *[[aritmetinė operacija|aritmetinės]] ir [[loginė operacija|loginės operacijos]] su duomenimis [[rūšiavimas]] ir [[suliejimas]], [[Programa (kompiuterio)|programų]] [[kompiliavimas]] ir [[surinkimas]], operacijos su [[tekstas|tekstu]] - [[redagavimas]], [[rūšiavimas]], suliejimas, [[įrašymas į atmintį]], [[paieška]], rodymas [[ekranas|ekrane]], [[spausdinimas]].*

Terminas „duomenų apdorojimas“ neturėtų būti vietoje „informacijos apdorojimas“ (tai nėra sinonimai).

Duomenų apdorojimas paprastai vykdomas duomenų apdorojimo sistemose, paprastai kompiuteriuose. Kadangi apdorojami duomenys paprastai vaizduoja tam tikrą informaciją ir apdorojimo rezultate yra gaunama arba kiti duomenys arba nauja informacija tai dažnai sakoma kad duomenys yra apdorojami informacinėje sistemoje.

## Nuorodos
Terminalas (filmas)

**Terminalas** () – 2004 m. draminė komedija, režisuota Steven Spielberg. Filme, remiantis tikra istorija, vaizduojama užsieniečio, patekusio į JAV oro uostą, tačiau neturinčio teisės išeiti į JAV teritoriją, situacija.

## Siužetas

Viktoras Navorskis, žmogus iš išgalvotos Krakožijos valstybės, esančios kažkur Rytų Europoje, atvyksta į JAV, Kenedžio tarptautinį oro uostą. Tačiau Krakožijoje įvykus revoliucijai ir prasidėjus karui, jos pasai tapo nebegaliojantys, todėl Navorskiui neleidžiama patekti į JAV. Likusius devynis mėnesius jis priverstas gyventi oro uoste, kadangi negali nei eiti į Niujorką, nei skristi namo. Jį nuolat stebi oro uosto migracinės tarnybos viršininkas Frank Dixon ir nori pasiekti, kad keliautojas paprašytų JAV politinio prieglobsčio. Tačiau Viktoras, beveik nemokantis anglų kalbos, atsisako. Jis susiranda draugų tarp oro uosto darbuotojų, tarp jų stiuardesę Ameliją. Vėliau N. Navorskis jai papasakoja, kad į Niujorką atvyko tik tam, kad gautų džiazo legendos Benny Golson autografą, mat jo tėvas, džiazo gerbėjas, stengėsi surinkti 57 nuotraukoje pavaizduotų džiazo muzikantų parašus, tačiau tik B. Golsono nesugebėjo gauti. Todėl Viktoras siekia užbaigti jau mirusio tėvo svajonę turėti visus autografus.

Karas Krakožijoje po kelių mėnesių baigiasi, tačiau Diksonas nenori išleisti Viktoro į JAV. Tačiau draugų pagalba jam pavyksta pasiekti svajonę – jis išleidžiamas į Niujorką, ten nueina į Benny Golson koncertą ir gauna trokštamą autografą.

## Veikėjai
(aktorius – vaidmuo)
* Tom Hanks – Viktor Navorski, atvykėlis iš Krakožijos, dėl karo priverstas pasilikti oro uoste
* Catherine Zeta-Jones – Amelia Warren, United Airlines bendrovės stiuardesė, dirbanti ten virš 20 metų
* Stanley Tucci – Frank Dixon, oro uosto emigracijos tarnybos vadovas
* Chi McBride – Joe Mulroy, oro uosto bagažo skyriaus darbuotojas
* Diego Luna – Enrique Cruz, oro uosto maisto išvežiotojas, tiekiantis Viktorui maistą mainais už šio pagalbą padedant susidraugauti su kita uosto darbuotoja Dolores Torres
* Barry Shabaka Henley – Ray Thurman, uosto pareigūnas, Frenko padėjėjas
* Kumar Pallana – Gupta Rajan, uosto valytojas iš Indijos, ieškomas Madrase už pasikėsinimą į policininką
* Zoë Saldaña – Dolores Torres, uosto pareigūnė, pas kurią eina Viktoras, norėdamas sužinoti, ar gavo vizą

## Kita
* Filmas paremtas tikra istorija apie Irano pabėgėlį Mehran Karimi Nasseri, kuris dėl pavogtų dokumentų 18 metų gyveno Paryžiaus Charles de Gaulle oro uoste.
* Krakožija – išgalvota šalis kažkur Rytų Europoje ar Kaukaze, buvusioje SSRS. 2004 m. ją esą nusiaubė karas. Jos gyventojai kalba slaviška krakožijos kalba. Filme pastebimi baltarusiški, bulgariški, albaniški elementai.
* Filme T. Hankso krakožių kalba iš tiesų yra bulgarų kalba.
* Filmas filmuotas Monrealio Mirabel tarptautiniame oro uoste ir Palmdeilo regioniniame oro uoste.
Tekstas

**Tekstas** (, ) – duomenys, pateikiami ženklais, simboliais, žodžiais, žodžių junginiais, sakiniais, pastraipomis, lentelėmis, išnašomis ar kitais ženklų junginiais, parengti siekiant perteikti prasmę ir darant prielaidą, jog jie suvokiami skaitytojų, mokančių tam tikrą natūraliąją arba dirbtinę kalbą.

Tam tikrais atvejais net ir vien tik vaizdų seka gali būti laikoma tekstu, jeigu ji aiškiai atlieka komunikacinę funkciją.

* *Pvz*: Dalykinis laiškas, parašytas ar išspausdintas popieriuje arba rodomas monitoriaus ekrane.

Taip pat lietuvių kalboje **tekstu** yra vadinama:
* bet koks rišlus kalbos darinys, Pvz., diktanto, apsakymo tekstas.
* knygos, kūrinio žodinė dalis, skiriant ją nuo piešinių, brėžinių ir kt.
* muzikos aš gėjus Augustas Vilkelis

## Taip pat skaityti
* Aklasis teksto rinkimas

## Literatūra
* Doris Bachmann-Medick. *Kultūra kaip tekstas. Antropologinis literatūros mokslo posūkis.* Francke, Tübingen/Basel, 2004. ISBN 3-8252-2565-8.
* Robert-Alain de Beaugrande; Wolfgang Ulrich Dressler. *Įvadas į tekstolingvistiką.* Niemeyer, Tübingen, 1981. ISBN 3-484-22028-7.
* Klaus Brinker. *Lingvistinė teksto analizė: pagrindinės sąvokos ir metodai.* Erich Schmidt, Berlin, 2005. ISBN 3-503-07948-3.
* Hadumod Bußmann. *Kalbotyros žodynas.* Kröner, Stuttgart, 1990. ISBN 3-520-45202-2.
* Michailas Bachtinas. *Dialoginis mąstymas: keturi esė.* University of Texas Press, 1981.
* Jonathan Culler. *Literatūros teorija: labai trumpas įvadas.* Oxford University Press, 1997. ISBN 0-19-285383-X.
* Terry Eagleton. *Literatūros teorija: įvadas.* Wiley–Blackwell, 2011. ISBN 0-8166-1251-X.
* Terry Eagleton. *Po teorijos.* Basic Books, 2003. ISBN 0-465-01773-8.
* Michael Groden; Martin Kreiswirth; Imre Szeman (red.). *The Johns Hopkins Guide to Literary Theory and Criticism.* Johns Hopkins University Press, 2005. ISBN 0-8018-4560-2.

## Nuorodos
Zenonas Bajoriūnas

**Zenonas Bajoriūnas** (1932 m. kovo 10 d. Senkoniai, Joniškėlio valsčius – 2011 m. rugpjūčio 11 d. Vilnius) – Lietuvos pedagogas, psichologas, profesorius, habilituotas socialinių mokslų daktaras.

## Biografija
1955 m. baigė Vilniaus pedagoginio instituto Pedagogikos ir psichologijos fakultetą. 1972 m. Maskvoje, Pedagogikos mokslo tyrimo institute apgynė daktaro disertaciją „Socialinis – pedagoginis paauglio teisės pažeidėjo tyrimas“, 1994 m. habilituotas socialinių mokslų daktaras.

Dirbo Telšių, Klaipėdos pedagoginėse mokyklose. 1958–1961 m. Klaipėdos I profesinės technikos mokyklos direktorius. Nuo 1962 m. Vilniaus pedagoginio instituto (nuo 1992 m. Vilniaus pedagoginis universitetas) dėstytojas, 1975–1987 m. Vilniaus pedagoginio instituto Istorijos ir pedagogikos fakulteto dekanas, nuo 1998 m. profesorius. Nuo 1993 m. dėstė Klaipėdos universitete, nuo 1994 m. Lietuvos teisės universitete.

## Bibliografija
* Pedagogika, su kt., 1981 m.
* Familistikos pagrindai, 1994 m.
* Šeimos edukologija, 1997 m.
* Šeimos ugdymo mokslas ir praktika, Kronta, 2004 m. ISBN 9955-595-26-4
* „Ugdymo pagrindai“, (kartu su A. Dumčiene), 2006 m.

## Šaltiniai
Leonas Bajorūnas

**Leonas Bajorūnas** (1910 m. spalio 23 d. Buiviškiuose, Saločių valsčius – 1994 m. kovo 29 d. Pompano Biče, Floridos valstija, JAV) – lietuvių kultūrtechnikos inžinierius, inžinerinių mokslų daktaras (1943).

## Biografija
1930 m. baigė Kėdainių aukštesniąją kultūrtechnikos mokyklą, 1936 m. Vienos aukštąją žemės ūkio mokyklą. 1942–1944 m. dėstė Vilniaus universiteto Miškų fakultete. Pirmasis Lietuvoje apgynė inžinerijos daktaro disertaciją iš hidrologijos. Sudarė pirmąjį Lietuvos vidutinio metinio nuotėkio pasiskirstymo žemėlapį. 1944 m. pasitraukė į Vokietiją, 1949 m. persikėlė į JAV. Nuo 1953 m. dirbo hidrotechnikos inžinieriumi, federalinio Didžiųjų Ežerų tyrimo centro Detroite direktorius. Paskelbė mokslinių straipsnių Lietuvos ir JAV spaudoje.

## Šaltiniai
Batekiai

**Batekiai** (*teke*) – Vidurinės Afrikos tauta, gyvenanti Kongo Respublikos centrinėje dalyje, Gabono pietryčiuose, Kongo Demokratinės Respublikos šiaurės vakaruose. Gabono prezidentas Omaras Bongo yra bateke tautybės. Jų sukurta istorinė valstybė vadinosi **Tekė** (arba **Anziku**, **Tio**).

Jie kalba teke kalba, kuri priklauso bantų kalboms.

## Istorija

Batekiai migravo į dabartines gyvenamąsias vietas bantų migracijos laikais, ir čia apie XVI a. sukūrė savo karalystę. Bakongai šią karalystę vadino *Anziku*, kas reiškė gentis, gyvenusias už šiaurės vakarų sienos. Iš pradžių bateke, atrodo, tarnavo Kongo imperijoje kaip kariai, turėję saugoti valstybines sienas. Atsiradusi jų karalystė dar vadinama *Teke* arba *Tio*, ir turėjo ribas su Kongo imperija pietuose ir Loangu vakaruose. Jos sostinė buvo *Monsolas*, o valdovai tituluodavosi makoko.

Tekės karalystė kontroliavo didžiulius vario telkinius, dėl ko dažnai traukė kaimyninės Kongo imperijos dėmesį, ir XVII a. inspiravo šių dviejų karalysčių karus. Bateke gamino augalinius audinius, kurie dažnai atlikdavo pinigų funkciją. Taip pat jie iš Kongo džiunglių regiono šiaurėje pirkdavo dramblio kaulą, gaudydavo vergus. Tai buvop pagrindinės bateke prekės, kuriomis jie prekiavo su bakongais, mainais atsiveždami druską, liną, šilką, stiklą.

Tekės karalystei pavyko ilgai išsaugoti nepriklausomybę, daugiausia dėka savo nuošalumo nuo jūros. 1875 m. prancūzų tyrinėtojas Pierre Savorgnan de Brazza pasiekė Teke karalystę ir bendravo su jos makoko Iloo. Šis valdovas pardavė dalį žemės, kuriame išdygo Brazavilis, ir pasirašė su prancūzais vasaliteto sutartį, pagal kurią Tekės karalystė tapo Prancūzijos kolonija ir Prancūzų Kongo kolonijos šerdimi. Teke dinastija nebuvo nutraukta, ir tradiciniai makoko valdo iki šiol.

## Kultūra

Batekių kultūroje buvo paplitęs veido tatuiravimas ir apipjaustymas (tiek vyrams, tiek moterims). Žmonės dažniausiai vaikščiojo neprisidengę krūtinių, ir tik turtingieji vilkėjo drabužius nuo kaklo iki kojų.

Skirtingai nei dauguma juodosios Afrikos šalių, bateke turėjo tradiciją laikyti kates ir šunis kaip naminius gyvūnus. Jie išvedė specialias kačių ir šunų veisles.

Pagrindiniai tradiciniai verslai: tropikų žemdirbystė (manijokai, pupiniai), žvejyba, rinkimas. XX a. pab. dalis batekių dirbo alyvmedžių plantacijose ir Kinšasos, Brazavilio bei kitų miestų pramonės įmonėse.

## Šaltiniai
Osvaldas Kurauskas

**Osvaldas Kurauskas** (g. 1979 m. gegužės 24 d. Klaipėdoje) – buvęs krepšinio žaidėjas iš Lietuvos. Krepšininko karjerą pradėjo Klaipėdos Vlado Knašiaus krepšinio mokykloje. 2009–2010 m. sezono viduryje patirta trauma privertė krepšininką baigti profesionalią karjerą.

2010 m. liepos pabaigoje tapo Klaipėdos „Neptūno“ direktoriumi. 2012 m. vasario viduryje pasitraukus vyr. treneriui Pauliui Juodžiui iki sezono pabaigos tapo Klaipėdos „Neptūno“ vyr. treneriu, o jo asistentu Martynas Mažeika.

## Pasiekimai
* 2007 m. NKL čempionas

## Šaltiniai
Stroboskopas

**Stroboskopas** – ryški nuolat blyksinti lempa, naudojama tirti judančius objektus. Stroboskopas gali būti nustatomas, kad blykstelėtų kiekvieną kartą, kai jo mechanizmo dalis užsifiksuoja tam tikroje padėtyje – tuomet atrodo, kad objektas nejuda. Kai fotoaparatas yra sujungtas su stroboskopu, tuomet įmanoma užfiksuoti atskirus objekto judėjimo momentus.
Gerardas Bajoras

**Gerardas Bajoras** (1928 m. vasario 29 d. Grubos, Panemunio valsčius – 1991 m. kovo 18 d. Vilnius) – Lietuvos chemikas, chemijos mokslų daktaras.

## Biografija
1947 m. baigė Rokiškio gimnaziją. 1952 m. baigė Vilniaus universitetą (VU). Pašauktas į karinę tarnybą Leningrado karinėje jūrų akademijoje įgijo lakų – dažų inžinieriaus specialybę. 1960–1961 m. stažavosi ir skaitė paskaitas Leuna Mesburgo (VDR) aukštojoje chemijos mokykloje . 1962–1965 m. mokėsi Leningrado tarybos technologijos instituto aspirantūroje, apgynė disertaciją „Poliamidų modifikavimas nesočiaisiais aldehidais“, chemijos mokslų kandidatas. 1967–1968 m. stažavosi Tokijo universitete. 1987 m. chemijos mokslų daktaras.

1954 m. TSRS karinio jūrų laivyno inžinierius chemikas Vladivostoke. 1957 m. demobilizuotas, dirbo projektavimo-konstravimo biure Vilniuje. Nuo 1958 m. VU dėstytojas. 1961 m. SSKP narys. 1961 m. VU vyr. dėstytojas, 1969 m. docentas, 1990 m. profesorius. 1967–1977 m., 1988–1991 m. Polimerų katedros vedėjas, 1987–1991 m. Chemijos fakulteto dekanas.

## Mokslinė veikla
Tyrė vandenyje tirpstančių polimerų sintezę, kai kurių monomerų radikalinę polimerizaciją, sintetinių dervų modifikavimą. Paskelbė apie 170 mokslinių darbų, 19 išradimų ir 4 mokymo priemonių bendraautoris .

## Šaltiniai

## Nuorodos
Gerardas Bajoras (1928–1991)
Patricia Kelly

**Patricija Kely** (, g. 1969 m. lapkričio 22 d. Gamonale, Ispanija) – dainininkė iš airių-vokiečių grupės The Kelly Family.

## Biografija
Patricija – šeštas vaikas šeimoje, iš dvylikos. Patricijos mama mirė kai jai buvo 12 metų, o jauniausiam Patricijos broliui tebuvo 10 mėnesių.

Patricija buvo mėgstamiausia grupės mergaite nuo mažų dienų iki dabar. 1995 m. patyrė nelaimingą atsitikimą, po kurio labai suprastėjo sveikata. Dėl prastos atminties per koncertus po ranka kartais turėdavo dainų žodžius. Patricija šoka tradicinius airių šokius, nors net tris kartus buvo susilaužiusi koją. Kalba 8 kalbom: anglų, gaelic, vokiečių, prancūzų, ispanų, olandų, rusų ir italų. Groja gitara, arfa, pianinu, akordeonu, perkusiniais instrumentais.

2001 m. susituokė su rusu Deniu Savinkinu. Turi du vaikus: Aleksandrą ir Ignacijų.

## Nuorodos
* Oficiali Patricia Kelly svetainė 
*
Helmutas Bakaitis

**Helmutas Bakaitis** (g. 1944 m. rugsėjo 26 d. Dresdene, Vokietija) – lietuvių kilmės Australijos teatro ir kino aktorius, režisierius.

## Biografija
Nuo 1948 m. gyvena Australijoje. 1965 m. baigė Australijos dramos institutą. 1976–1978 m. tobulinosi Niukaslio prie Tinko universitete. Nuo 1966 m. Australijos dramos instituto dėstytojas, 1988 m. docentas.

Nuo 1965 m. vaidina ir režisuoja Australijos teatruose. 1972 m. Pietų Australijoje įkūrė Jaunimo teatrą, iki 1976 m. jame dirbo. 1978 m. reformavo Šv. Martyno jaunimo centrą Melburne. 1983–1986 m. vadovavo Šiaurės Kvynslando, 1986–1997 m. – Penrito teatrams; dirbo Sidnėjaus teatruose.

Garsus V. Šekspyro kūrinių atlikėjas, 1996 m. pripažintas geriausiu metų aktoriumi už Karaliaus Lyro vaidmenį.

## Vaidmenys kine
* Architektas – , , 2003 m., rež. Endis Vachovskis, Laris Vachovskis

## Šaltiniai
Virginija Bakšienė

**Virginija Bakšienė** (g. 1951 m. liepos 5 d. Kražiai, Kelmės raj.) – Lietuvos architektė.

## Biografija
1976 m. baigė Lietuvos dailės institutą.

Nuo 1976 m. bendrovės „Paminklų restauravimo institutas“ (iki 1992 m. Paminklų konservavimo institutas) architektė; nuo 1985 m. projektų vyr. architektė, vėliau projektų vadovė. Nuo 1991 m. bendrovės „Vilniaus archija“ prezidentė.

## Projektai
* Chodkevičių rūmų (dabar Lietuvos dailės muziejus) rekonstravimo bei pritaikymas ir restauravimas, 1988 m., 2001 m.
* Šv. Kryžiaus bažnyčios ir bonifratrų vienuolyno ansamblio restauravimas bei pritaikymas ir atkūrimas, 1987–2001 m.
* Naujamiesčio kvartalo tarp J. Basanavičiaus ir Algirdo g. urbanistinė analizė ir detalusis planas, 1996 m.
* Lietuvos žemės ūkio banko kiemo korpusas, 1997 m.
* Gyvenamųjų namų Didžiojoje g. 8 ir 10 atstatymas, 2000 m.
* Paminklas žuvusiems 1979–1989 metų Afganistano kare, 2006 m.
* Utenos A. ir M. Miškinių viešoji biblioteka, 2008 m.
* Kryžkalnio koplyčia (Raseinių raj.), 2018 m.

## Šaltiniai
Vidutis Bakas

**Vidutis Bakas** (1942 m. sausio 14 d. Ančiškis, Truskavos valsčius) – lietuvių dainininkas (baritonas).

## Biografija
1964 m. baigė matematiką Vilniaus pedagoginiame institute, 1971 m. baigė V. Adamkevičiaus klasę Lietuvos konservatorijoje.

1967–1985 m. Lietuvos Operos ir baleto teatro solistas. 1987–1991 m. Lietuvos muzikų draugijos pirmininko pavaduotojas, 1991–1995 m. – pirmininkas.

Sukūrė daugiau, kaip 30 vaidmenų. Gastroliavo Suomijoje, Airijoje, Didžiojoje Britanijoje, Vokietijoje, Rusijoje, Kanadoje, JAV.

## Vaidmenys
* Igoris – Aleksandras Borodinas. Kunigaikštis Igoris
* Olandas – Richardas Vagneris. Skrajojantis olandas
* Skarpia – Džiakomas Pučinis. Toska
* Margiris – Vytautas Klova. Pilėnai
* Eskamiljas – Žoržas Bizė. Karmen
* Monteronė – Džiuzepė Verdis. Rigoletas

## Šaltiniai
Bronius Bakšys

**Bronius Bakšys** (g. 1942 m. kovo 14 d. Kamajuose, Zarasų apskritis) – Lietuvos inžinierius mechanikas, habilituotas technologijos mokslų daktaras.

## Biografija
1965 m. baigė Kauno politechnikos institutą. Nuo 1965 m. KPI (nuo 1990 m. KTU) dėstytojas. 1972–1995 m. Mašinų gamybos fakulteto dekanas, nuo 1995 m. Mašinų projektavimo katedros vedėjas, 1973 m. docentas. 1991 m. technikos mokslų daktaras. Nuo 1994 m. profesorius. 2005 m. Lietuvos mokslo premijos laureatas.

45 išradimų iš kontaktinių sistemų bei surinkimo mechanizmų ir įrenginių autorius.

## Bibliografija

* Automatikos pagrindų ir mašinų gamybos technologinių procesų automatizavimas / Bronius Bakšys, Henrikas Medekšas. – Kaunas: KPI, 1978. – 40 p.: iliustr.
* Automatikos pagrindų ir mašinų gamybos technologinių procesų automatizavimo laboratoriniai darbai (su kitais). – Kaunas: KPI, 1978. – 69 p.: iliustr.
* Mašinų gamybos automatizavimo elementai ir įrenginiai: mokymo priemonė. – Vilnius, 1983. – 79 p.
* Mechaninio apdirbimo ir surinkimo automatizavimas: mokymo priemonė / Bronius Bakšys, Henrikas Medekšas. – Vilnius, 1984. – 78 p.: iliustr.
* *Контактные системы / В.В.Осташявичюс, Б.В.Рудгальвис, В.Л.Рагульскене, Б.П.Бакшис. – Ленинград: Машиностроение, 1987*. – 279 p.: iliustr.
* Mašinų gamybos automatizavimas: vadovėlis / Bronius Bakšys, Henrikas Medekšas. – Vilnius: Mokslas, 1988. – 318 p.: iliustr. – ISBN 5-420-001550-0
* Robotų projektavimo pagrindai: mokymo priemonė. – Kaunas: Technologija, 1993. – 138 p.: iliustr.
* Robotų technika: vadovėlis / Bronius Bakšys, Algimantas Fedaravičius. – Kaunas: Technologija, 2004. – 492 p.: iliustr. – ISBN 9955-09-802-3
* Vibracinės automatinio manipuliavimo sistemos ir mechanizmai / B. Bakšys, A. Fedaravičius. – Kaunas, 2004. – 373 p.: iliustr. – ISBN 9955-09-841-4
* Mechanikos ir mechatronikos fakultetas: leidinys išleistas minint fakulteto 60 metų jubiliejų / Bronius Bakšys, Ginas Čižauskas, Algimantas Fedaravičius, Jonas Gylys, Remigijus Jonušas, Kęstutis Pilkauskas, Rymantas Tadas Toločka. – Kaunas: Regrafas, 2007. – 139 p.: iliustr. – ISBN 978-9986-9132-9-0
* Robotizuoti technologiniai kompleksai: mokomoji knyga. – Vilnius: VPU leidykla, 2008. – 166 p.: iliustr. – ISBN 978-9955-20-259-2
* Magistro baigiamojo darbo rengimo metodiniai nurodymai: mechanikos inžinerijos, gamybos inžinerijos ir mechatronikos studijų programos: mokomoji knyga / Bronius Bakšys, Remigijus Jonušas, Egidijus Juzėnas, Povilas Krasauskas, Albinas Palionis. – Kaunas: Technologija, 2009. – 33 p. – ISBN 978-9955-25-628-1


## Šaltiniai
Juan Pedro Gutiérrez

**Chuanas Pedras Gutjeresas Lanasas** (, g. 1983 m. spalio 10 d.) – Argentinos krepšininkas, olimpietis, žaidęs sunkiojo krašto ir vidurio puolėjo pozicijose. Atstovavo Argentinos rinktinei bei daugiausia „Obras Sanitarias“ klubui iš Buenos Airių.

Su rinktine laimėjo 2004 ir 2008 m. Pietų Amerikos krepšinio čempionatus. 2008 m. olimpinėse žaidynėse iškovojo bronzos medalį. Iš viso rinktinės sudėtyje žaidėjas dalyvavo 2008 ir 2012 m. olimpinėse žaidynėse bei 2010 m. pasaulio čempionate.

## Šaltiniai
Vytautas Bakula

**Vytautas Bakula** (g. 1951 m. lapkričio 12 d. Kudirkos Naumiestis) – lietuvių dainininkas (bosas).

## Biografija
1982 m. baigė Lietuvos konservatoriją (Z. Paulausko klasę).

Nuo 1982 m. Lietuvos Operos ir baleto teatro solistas. 1979 m. tarprespublikinio A. Kalninio vokalistų konkurso Rygoje diplomantas, 1980 m. tarprespublikinio jaunųjų atlikėjų vokalistų konkurso Minske III premija.

Dainavo V. A. Mocarto „Requiem“, L. van Beethoveno „Atėnų griuvėsiai“, G. F. Hendelio kantatoje „Akidasis ir Galatėja“. Atliko daug lietuvių ir kitų Europos kompozitorių dainų, romansų, vokalinių ciklų. Gastroliavo Europoje.

## Vaidmenys
* Greminas, Piotras Čaikovskis. Eugenijus Oneginas
* Mefistofelis, Šarlis Guno. Faustas
* Ramfis, Monteronė, Džiuzepė Verdis. Aida, Rigoletas
* Figaras, Volfgangas Amadėjus Mocartas. Figaro vedybos.

## Šaltiniai
Vladas Bakūnas (1908)

**Vladas Bakūnas** (1908 m. rugsėjo 3 d. Lukšiai – 1992 m. liepos 1 d. Los Andželas) – Lietuvos spaudos ir radijo žurnalistas, JAV lietuvių visuomenės veikėjas.

## Biografija
Mokėsi Lukšiuose, Šakiuose, Vilkaviškyje ir Klaipėdoje. Nuo 1927 m. Klaipėdos krašto Šaulių rinktinės štabo raštvedys, 1935 m. – Klaipėdos krašto gubernatūros valdininkas, 1939–1940 m. – Lietuvos generalinio konsulato Klaipėdoje sekretorius. Nuo 1926 m. bendradarbiavo leidiniuose „Lietuvos keleivis“, „Vakarai“, „Lietuvos aidas“, „Karys“, „Trimitas“, agentūroje ELTA ir Klaipėdos radiofone. 1938–1939 m. redagavo pirmąjį Lietuvos jūrininkystės žurnalą „Jūra“. 

Nacių okupacijos metu bendradarbiavo pogrindžio leidinyje Laisvės kovotojas.

1944 m. pasitraukė į Vokietiją. 1945 m. Zalfelde įkūrė lietuvių tremtinių bendruomenės komitetą, jo pirmininkas. Dirbo karo pabėgėlių globos tarptautinėse organizacijose (UNRRA ir IRO). 1949 m. persikėlė į JAV. 1952 m. įkūrė JAV lietuvių bendruomenės Vakarų apygardą. Bendradarbiavo JAV lietuvių laikraščiuose „Dirva“, „Naujienos“, „Vienybė“, „Lietuvių balsas“.

## Šaltiniai
Pragaro vaikis: Aukso armija

**Pragaro vaikis: Aukso armija** () – 2008 m. JAV fantastinis veiksmo filmas. Tai antrasis filmas apie Pragaro vaikį (), pirmasis – „Pragaro vaikis“.

## Aktoriai
: *Aktorius – vaidmuo*
* Ron Perlman – Pragaro vaikis (*Hellboy*)
* Selma Blair – Liz Sherman
* Doug Jones – Abe Sapien / *Chamberlain* / Mirties Angelas (*Angel of Death*)
* James Dodd – *Johann Krauss*
* John Alexander – *Johann Krauss*
* Seth MacFarlane – *Johann Krauss* (balsas)
* Luke Goss – Princas Nuada
* Anna Walton – Princesė Nuala
* Jeffrey Tambor – Tom Manning
* John Hurt – Profesorius Trevor Brom Bruttenholm
* Brian Steele – Trolė ()
* Andrew Hefler – Agentas Flint
* Iván Kamarás – Agentas Steel

## Siužetas

Filmas pasakoja apie senovinės rasės princo Nualos siekį susigrąžinti valdžią Žemėje. Jis tai siekia įgyvendinti pasinaudodamas kažkada jo tėvui buvusia pavaldžia Aukso dirbtinių karių armiją.
Federico Kammerichs

**Giljermas Federikas Kamerichsas** (g. 1980 m. birželio 21 d.) – Argentinos krepšininkas, olimpietis, žaidžiantis krašto puolėjo pozicijoje.

Atstovauja Korienteso „Regatas“ klubui ir Argentinos rinktinei. Turi taip pat ir Vokietijos pilietybę, kadangi yra vokiečių kilmės. Iš viso Argentinos sudėtyje žaidė 2008 ir 2012 m. olimpinėse žaidynėse ir 2010 m. pasaulio čempionate.

2002 m. dalyvavo NBA naujokų biržoje, kur antrajame rate 51-uoju šaukimu pakviestas Portland Trail Blazers klubo.

## Pasiekimai

* 2008 m. – olimpinių žaidynių bronzos medalis (Argentinos rinktinė)

## Šaltiniai
José Couceiro

**Žozė Koseiras** (; g. 1962 m. spalio 4 d. Lisabonoje, Portugalijoje) – Portugalijos futbolo treneris.

2008 m. treniravo komandą FBK Kaunas . 2008 m. rugpjūčio 14 d. tapo Lietuvos vyrų rinktinės vyr. treneriu.

Treniravo Portugalijos jaunimo rinktinę, komandas „Alverca“, „Vitoria de Setúbal“, „Porto“ ir „Belenenses“, „Gaziantepspor“, „Lokomotiv“, „Estoril“.

Atrankos į 2010 m. pasaulio čempionatą varžybose trenerio vadovaujama Lietuvos rinktinė nugalėjo Rumuniją 3:0 ir Austriją 2:0. Įpusėjus ir baigiantis atrankai, rinktinė pralošė 5 kartus paeiliui, pralaimėdama net grupės autsaideriams Farerų salų futbolininkams. Bet paskutinėse atrankos rungtynėse laimėta prieš grupės lyderę Serbiją (2:1).

Po atrankos ciklo sutartis su rinktine baigėsi, nepratęsta.

2011 m. sausio 4 d. pasirašė sutartį su Portugalijos Sporting CP klubu, tapo jo vadovu.

2018 m. tapo Portugalijos futbolo federacijos techniniu direktoriumi.

## Šaltiniai